Frauke Petry

Frauke Petry (nata Frauke Marquardt die 1 Iunii 1975 Dresdae) chemica et rerum politicarum perita Germanica est.

 Iuventus et munus 
Petry - tum nomine Marquardt- , postquam familia in Germaniam occidentalem movit, in Bergkamen testimonium maturitatis adepta est. Deinde Radingae et Gottingae chemiae studebat et anno 2000 diploma chemicae abstulit. Anno 2004 etiam doctor chemiae promota est. Annis 2007 - 2013 fabricam chemiae a se conditam possidebat, quae postea necopinatas ruinas fortunarum accepit. Eandem fabricam ab alia societate emptam Petry nunc iterum regit.

 Cursus honorum 
Anno 2013 ad factionem nuper conditam Alternativam pro Germania (AfD) accessit et eodem anno frustra candidata Dietae Foederalis erat. Tum etiam una cum Conrado Adam et Bernhardo Lucke praeses factionis electa est. Anno 2014 autem legata in senatum terrae Saxoniae electa est. Die 4 Iulii 2015 sola praeses factionis creata est. Sed ad mensem Decembrem 2015 una cum Georgio Meuthen factionem rectura erat. Tum hic tum praeses vicarius esse dictum estswr.de die 4 Iulii 2015. Sed re vera ambo ad diem 25 Septembris 2017 factionem duxerunt. Petry enim hoc die, postridie eius diei, quo legata ad Dietam Foederalem Germaniae electa est, enuntiavit se factionem AfD relicturam, quod factio extremae dextrae facta essetDer Spiegel 26 Septembris 2017.

 Familia 
Petry marito nupsit et quinque liberos habet.

 Nexus externi 

 Pagina personalis
 Biographia apud situm interretialem senatus terrae Saxoniae
 Biographia apud situm interretialem Dietae Foederalis Germaniae

 Notae 

Categoria: Alumni Universitatis Radingensis
Categoria:Alumni Universitatis Goettingensis
Categoria:Chemici Germaniae
Categoria:Praesides Alternativae pro Germania
Categoria:Legati Dietae Foederalis Germaniae